cyanic-selkie/wikianc huggingface dataset:
Αναστάσιος Καρατάσος
Η επαναστατική του δράση στη νότια Ελλάδα
Ο Καρατάσος, αφού κατέφυγε στον Όλυμπο, μετακινήθηκε στη νότια Ελλάδα όπου και συνέβαλε στους αγώνες κατά των Τούρκων. Αρχικά, κατευθύνθηκε στο Μεσολόγγι και στην Ήπειρο όπου έλαβε μέρος στην εκστρατεία της Ηπείρου και στις μάχες της Πλάκας, του Σίδερου και του Πέτα. Αργότερα, το 1823, συμμετείχε σε τρεις από τις τέσσερις μάχες στη Μαγνησία. Σε όλες νικητές ήταν οι Έλληνες και σημειώθηκαν μεγάλες απώλειες Τούρκων. Σε επιστολή του Καρατάσου προς το Υπουργείο του Πολέμου τον Ιούλιο 1823 αναφέρονται οι μάχες που έδωσε στην περιοχή αυτή. Συγκεκριμένα για τη σημαντικότερη μάχη, αυτή που δόθηκε στη νησίδα του Αλατά (14 Μαΐου 1823), εξιστορεί ο ίδιος ο οπλαρχηγός: «... δευτέρα μάχη εις το εν Αλατά μοναστήριον απέκλεισα διακοσίους σαράντα ένα, και μετά εξ ημέρας παρεδόθησαν με συχνούς πυροβολισμούς, τους οποίους οι Έλληνες δια ξίφους επέρασαν πλην εξ, τους οποίους ως κεφαλή των αποκλείστων εμπόδισα, μήπως από τας αιχμαλωτισθείσας ψυχάς απελευθερώσωμεν…» . Αργότερα, στις 9 Οκτωβρίου του 1823, ο Καρατάσος αντιστάθηκε επιτυχώς κατά των Τούρκων μαζί με 800 πολεμιστές στη Σκιάθο. Η σημαντικότερη μάχη του Καρατάσου στη Νότια Ελλάδα ήταν αυτή στη Σχινόλακκα της Μεσσηνίας στις 15 Μαρτίου 1825. Ο Καρατάσος μαζί με 200 άνδρες νίκησε τον πολυάριθμο στρατό του Ιμπραήμ, που αποτελούνταν περίπου από 5.000 άνδρες, και έτσι σημειώθηκε η πρώτη ήττα του Ιμπραήμ. Ο Καρατάσος και οι Μακεδόνες στρατιώτες του υπερασπίστηκαν επίσης την Ύδρα, και μάλιστα δύο φορές, πρώτα το τρίτο 10ήμερο του Αυγούστου του 1824 και ύστερα τον Απρίλιο-Μάιο του 1825. Στην Ύδρα γενικότερα βοήθησε στην οργάνωση της άμυνας του νησιού και αποκόμισε πολλά κολακευτικά σχόλια από αρχηγούς της Ύδρας για τη συμβολή του στον αγώνα. Τον Φεβρουάριο του 1827, συμμετείχε στη δεύτερη εκστρατεία της Αταλάντης και στη μάχη στο Δίστομο. Παραμερίστηκε από τον Καποδίστρια, γιατί ήταν σε μεγάλη ηλικία και αποσύρθηκε με τον βαθμό του Χιλιάρχου στη Ναύπακτο. Εκεί, στις 21 Ιανουαρίου του 1830, (ή στις 22 σύμφωνα με τον γιο του Τσάμη Καρατάσο )πέθανε και κηδεύτηκε δημοσία δαπάνη.
Πρόσληψη και αποτίμηση της δράσης του στην τέχνη
μικρογραφία|Προτομή του Αναστάσιου Καρατάσου και επιτύμβια στήλη του γιου του Τσάμη Καρατάσου στο δημοτικό πάρκο της Νάουσας|270x270εσ αριστερά|μικρογραφία|Απολογισμός του έργου και της προσωπικότητας του Αναστάσιου Καρατάσου από συναγωνιστή του, δημοσιευμένος στην εφημερίδα "Φιλόπατρις" στις 29 Μαρτίου 1857. Περιέχεται στο βιβλίο του Ι. Βλαχογιάννη Ιστορική Ανθολογία.Ο Καρατάσος έτυχε του σεβασμού και της αποδοχής τόσο των συγχρόνων του, οπλαρχηγών και πολιτικών, όσο και των μεταγενεστέρων. Σε αυτόν αναφέρονται επίσης αποσπάσματα από πεζά και ποιητικά έργα, ενώ η μορφή του έχει απαθανατιστεί από εικαστικούς καλλιτέχνες. Αναφορές στο πρόσωπό του γίνονται στα “Απομνημονεύματα” του Μακρυγιάννη όπως και στα “Ενθυμήματα Στρατιωτικά της Επαναστάσεως των Ελλήνων (1821-1833)” του Νικόλαου Κασομούλη, γραμμένα και τα δύο από αγωνιστές της ελληνικής επανάστασης. Με τον Μακρυγιάννη μάλιστα συνδέονταν με ισχυρούς δεσμούς φιλίας ήδη από την εποχή της Ύδρας. Αναφορά στον Καρατάσο γίνεται στο διήγημα “Η Φόνισσα” του Αλέξανδρου Παπαδιαμάντη, όπου η μητέρα της πρωταγωνίστριας καταδιώκεται από τους άντρες του Μακεδόνα οπλαρχηγού στη Σκιάθο, αλλά και στο μυθιστόρημα “…Και αλέκτωρ δεν ελάλησε” της Θάλειας Σαμαρά. Στην πιο πρόσφατη λογοτεχνική παραγωγή που σχετίζεται με τον Καρατάσο ανήκουν το λυρικό έργο του Δημήτριου Μπρούχου “Ο χαλασμός της Νάουσας – 1821 μ.Χ., Ελληνική ραψωδία” και το ποίημα “Νιάουστα” του Νικόλαου Ταούλα. Αναφέρεται επίσης σε δημοτικό τραγούδι της Μακεδονίας και στο ποίημα του Αχιλλέα Καραβία στο έργο του Πατριωτικά (Αθήνα, 1902). Ο Αναστάσιος Καρατάσος αποτελεί έναν από τους πολλούς χαρακτήρες στο έργο θεάτρου σκιών του Γιάννη Χατζή “Ο χαλασμός της Νάουσας”, το οποίο παρουσιάστηκε το 2001, ενώ αποτελεί τον κύριο χαρακτήρα στην ταινία “Η πολιορκία” του Βασίλη Τσικάρα (2018). Επιπλέον, δύο γλύπτριες φιλοτέχνησαν έργα με τη μορφή του: η Αλίκη Χατζή το άγαλμα “Ο ανδριάντας του Γέρο-Καρατάσου” στην πλατεία των Αγίων Αναργύρων στη Βέροια και η Κατερίνα Χαλεπά την “Προτομή του Γεροκαρατάσιου”, που βρίσκεται στο δημοτικό πάρκο της Νάουσας Ημαθίας. Στο Διχαλεύρι της Νάουσας, μπροστά στο κατεστραμμένο σπίτι της οικογένειας των Καρατάσων υπάρχει μία προτομή του Αναστάσιου Καρατάσου το οποίο εθελοντικά φιλοτέχνησε ο Ναουσαίος καλλιτέχνης κ. Νίκος Κωνσταντινίδης, σύμφωνα με το επίσημο δελτίο τύπου του Δήμου Νάουσας. Τέλος, τον Μάιο του 2022, τιμώντας την 200η επέτειο της μάχης της Δοβράς, έγιναν τα αποκαλυπτήρια του ανδριάντα του ήρωα Γερο-Καρατάσου του Δοβρινού και του μνημείου των πεσόντων στη μάχη της Ιεράς Μονής Δοβρά, τα οποία φιλοτεχνήθηκαν από τον γλύπτη Γεώργιο Κικότη.
Εξωτερικοί σύνδεσμοι
Κατηγορία:Οπλαρχηγοί του 1821 Κατηγορία:Κλέφτες Κατηγορία:Σαρακατσάνοι Κατηγορία:Έλληνες στρατηγοί
Τριχεχίδες
Οι τριχεχίδες είναι οικογένεια υδρόβιων θηλαστικών που ανήκει στην τάξη των σειρηνοειδών. Στην οικογένεια αυτή και συγκεκριμένα στο γένος Τρίχεχος, υπάγονται τα τρία είδη μανάτου που ζουν σήμερα, οι Trichechus inunguis, Trichechus manatus και Trichechus senegalensis. Τα ογκώδη ζώα της οικογένειας των τριχεχιδών μαζί με αυτά της οικογένειας των ντιγκονγκιδών ή αλικοριδών καλούνται συχνά «θαλάσσιες αγελάδες».
Do It Yourself
Do It Yourself (ελληνικά: Κάντο µόνος σου) είναι ένας τρόπος κατασκευής και πώλησης προϊόντων, κατά τον οποιο ο αγοραστής συμμετέχει αναλαμβάνοντας κομμάτι τις κατασκευής, όπως την συναρμολόγηση. Υπάρχουν και περιπτώσεις που ο καταναλωτής αγοράζει μόνο τα σχέδια ή την ιδέα, και κατασκευάζει το προϊόν εξ ολοκλήρου μόνος του.
Η ορολογία χρησιμοποιείται και σε άλλους τομείς, όπως τη μουσική. Πανκ, Hardcore, Crust συγκροτήματα εναντιώνονται στη μουσική βιομηχανία, είτε μέσα από αυτόνομες μικρές δισκογραφικές εταιρίες, είτε με συναυλίες σε ελεύθερους χώρους (π.χ. πλατείες).
Κατηγορία:Κοινωνικά κινήματα Κατηγορία:Δεξιότητες Do It Yourself
Έλεγχος Ταυτοχρονισμού
Στην επιστήμη των υπολογιστών ιδιαίτερα στους κλάδους του προγραμματισμού, λειτουργικών συστημάτων, μικροεπεξεργαστών και βάσεων δεδομένων (ΒΔ) ο έλεγχος ταυτοχρονισμού διασφαλίζει την ορθότητα των αποτελεσμάτων για ταυτόχρονες ενέργειες/συναλλαγές το ταχύτερο δυνατό. Τα υπολογιστικά συστήματα αποτελούνται από υποσυστήματα. Κάθε υποσύστημα σχεδιάζεται υιοθετώντας κάποιους κανόνες συνέπειας. Όταν τα υποσυστήματα που λειτουργούν ταυτόχρονα αλληλεπιδρούν στέλνοντας μηνύματα το ένα στο άλλο ή διακινώντας δεδομένα ίσως η συνέπεια κάποιου υποσυστήματος να παραβιάζεται από κάποιο άλλο. Ο έλεγχος ταυτοχρονισμού παρέχει κανόνες, μεθόδους και σχεδιαστικές μεθοδολογίες οι οποίες διατηρούν την συνέπεια των υποσυστημάτων τα οποία λειτουργούν ταυτόχρονα όταν αλληλεπιδρούν και επομένως διατηρεί την συνέπεια ολόκληρου του συστήματος. Οι κανόνες της συνέπειας και της ορθότητας συνάδουν με την αποδοτικότητα του συστήματος.
Έλεγχος ταυτοχρονισμού στις Βάσεις Δεδομένων
Ο έλεγχος ταυτοχρονισμού στα Συστήματα Διαχείρισης Βάσεων Δεδομένων (ΣΔΒΔ), σε άλλα Αντικείμενα Συναλλαγής (αντικείμενα με καταστάσεις οι οποίες αλλάζουν και προσπελαύνονται από συναλλαγές βάσεων δεδομένων) και συσχετιζόμενες κατανεμημένες εφαρμογές (π.χ. Grid Computing και Cloud Computing) διασφαλίζει ότι οι συναλλαγές ΒΔ πραγματοποιούνται ταυτόχρονα χωρίς ο ταυτοχρονισμός να παραβιάζει την ακεραιότητα των δεδομένων της βάσης. Μια συναλλαγή στις ΒΔ ορίζεται σαν ένα αντικείμενο το οποίο τηρεί τους κανόνες ACID οι οποίοι περιγράφονται πιο κάτω. Ένα ΣΔΒΔ συνήθως εγγυάται ότι πραγματοποιούνται μόνο σειριοποιήσιμα χρονοπρογράμματα για ορθότητα (εκτός αν η σειριοποιησιμότητα αγνοείται σκόπιμα). Για να διατηρείται η ορθότητα σε περίπτωση εσφαλμένων συναλλαγών στα χρονοπρογράμματα πρέπει να είναι ανακτήσιμα (Η ανακτησιμότητα (recoverability) σημαίνει ότι οι δεσμευμένες συναλλαγές δεν έχουν δεδομένα γραμμένα από ακυρωμένες συναλλαγές (και οι συνέπειες τους δεν υπάρχουν στις καταστάσεις της βάσης δεδομένων). Αφού η σειριοποιησιμότητα είναι εκτεθειμένη σκόπιμα σε πολλές εφαρμογές για καλύτερη εφαρμογή (μόνο σε περιπτώσεις όπου η ορθότητα της εφαρμογής δεν επηρεάζεται), εκθέτοντας την ανακτησιμότητα θα παραβιαζόταν η ακεραιότητα της βάσης αλλά και θα εξέθετε τα αποτελέσματα των συναλλαγών.). Ένα ΣΔΒΔ εγγυάται επίσης ότι δεν χάνεται κανένα αποτέλεσμα συναλλαγής η οποία έχει πάρει commit και δεν παραμένει κανένα αποτέλεσμα συναλλαγής στην σχετική βάση δεδομένων η οποία έχει γίνει abort.
Τεχνικές Ελέγχου Ταυτοχρονισμού
Οι κύριες κατηγορίες τεχνικών ελέγχου ταυτοχρονισμού είναι:
Ένας κοινός κύριος στόχος του έλεγχου ταυτοχρονισμού είναι να δημιουργούν σειριοποιήσιμα χρονοπρογράμματα. Η σειριοποιησιμότητα θεωρείται το υψηλότερο επίπεδο απομόνωσης μεταξύ συναλλαγών και το μεγαλύτερο κριτήριο ορθότητας για ταυτόχρονες συναλλαγές. Σε μερικές περιπτώσεις πιο απλές μορφές σειριοποιησιμότητας επιτρέπονται για καλύτερη ταχύτητα του συστήματος, αν η ορθότητα της εφαρμογής δεν παραβιάζεται από την απλούστευση. Σχεδόν όλες οι υλοποιημένες τεχνικές ελέγχου ταυτοχρονισμού πετυχαίνουν σειριοποιησιμότητα προσφέροντας σειριοποιησιμότητα συγκρούσεων, μια ειδική περίπτωση σειριοποιησιμότητας (η άλλη περίπτωση είναι η σειριοποιησιμότητα όψεως) η οποία μπορεί να υλοποιηθεί ανάλογα με την περίσταση.
Καθώς τα ΣΔΒΔ γίνονται κατανεμημένα ή συνεργάζονται με κατανεμημένα περιβάλλοντα δημιουργείται η ανάγκη για τεχνικές κατανεμημένου ελέγχου ταυτοχρονισμού. Επιτυγχάνοντας κατανεμημένη σειριοποιησιμότητα και ευρεία σειριοποιησιμότητα προϋποθέτει ειδικές απαιτήσεις οι οποίες τυπικά δεν υιοθετούνται από τοπικές τεχνικές σειριοποιησιμότητας. Η τεχνική Commitment Ordering παρέχει μια αποτελεσματική λύση και για τα δυο (ευρεία και κατανεμημένη σειριοποιησιμότητα).
Εξωτερικά Links
Κατηγορία:Επεξεργασία συναλλαγών
Λουδοβίκος ο Τυφλός
Ο Λουδοβίκος Γ΄ ο Τυφλός (Louis III l'Aveugle, 882 – 5 Ιουνίου 928) από τον Οίκο των Μπιβινιδών ήταν βασιλιάς της Προβηγκίας (888 - 928), βασιλιάς της Λομβαρδίας ("Ιταλίας") (900 - 905) και αυτοκράτορας της Αγίας Ρωμαϊκής Αυτοκρατορίας ως Λουδοβίκος Γ΄ (901 - 905). Διάδοχος του ήταν ο Βερεγγάριος Α΄ της Ιταλίας.
Βιογραφία
Ο Λουδοβίκος ήταν γιος τού Μπόζο σφετεριστή βασιλιά της Προβηγκίας και της Ερμενγάρδης των Καρολιδών, κόρης τού Λουδοβίκου Β΄ των Φράγκων & των Λομβαρδών.
Στις 11 Ιανουαρίου 887, μετά το τέλος τού πατέρα του, ανέλαβε τον θρόνο της Προβηγκίας. Τον Μάιο τού ίδιου έτους ταξίδευσε με την μητέρα του στην Αυλή τού συγγενή της Καρόλου Γ΄ του Παχύ, όπου η Ερμενγάρδη έλαβε την αναγνώριση τού νεαρού γιου της ως βασιλιά. Ο Κάρολος Γ΄ υιοθέτησε τον Λουδοβίκο Γ΄ ως γιο του και έθεσε υπό την προστασία του τόσο αυτόν, όσο και τη μητέρα του. Το 900 ο Λουδοβίκος Γ΄, ως εγγονός και διάδοχος τού αυτοκράτορα Λουδοβίκου Β΄, κλήθηκε στην Ιταλία ενάντια στον Βερεγγάριο Α΄, που θεωρήθηκε υπεύθυνος για την εισβολή των Μαγυάρων. Λίγο αργότερα το 901, στέφθηκε αυτοκράτορας της Αγίας Ρωμαϊκής Αυτοκρατορίας από τον πάπα Βενέδικτο Δ΄. Το 905 ο Λουδοβίκος Γ΄ ξεκίνησε εισβολή στην Ιταλία, στην οποία απέτυχε και αναζήτησε καταφύγιο στην εκκλησία του Αγίου Πέτρου, συνελήφθη όμως. Στις 21 Ιουλίου 905 οδηγήθηκε σε τύφλωση για την καταπάτηση τού όρκου του και αναγκάστηκε να παραιτηθεί από το στέμμα της Ιταλίας και της αυτοκρατορίας του.
Γάμος με Βυζαντινή πριγκίπισσα
To 899 ο Λουδοβίκος Γ΄ αρραβωνιάστηκε την Άννα των Μακεδόνων, κόρη του Λέοντος ΣΤ΄ τού Σοφού και της δεύτερης συζύγου του Ζωής Ζαούτζαινας (μεγαλύτερης, ετεροθαλούς αδελφής του Κωνσταντίνου Ζ΄ τού Πορφυρογέννητου). Μία επιστολή της εποχής -που διασώθηκε- από τον πατριάρχη Νικόλαο Α΄ Μυστικό αναφέρει, ότι ο Βυζαντινός Αυτοκράτορας Λέων ΣΤ΄ ο ΄΄Σοφός΄΄ -πατέρας τού Κωνσταντίνου Ζ΄ τού Πορφυρογέννητου- αρραβώνιασε μία από τις κόρες του με έναν Φράγκο πρίγκιπα, εξάδελφο της Μπέρτας της Τοσκάνης, ο οποίος είχε αργότερα μία μεγάλη ατυχία. Ο άτυχος πρίγκιπας ήταν ο Λουδοβίκος Γ΄, που η μητέρα Ερμενγάρδη της Ιταλίας ήταν πρώτη εξαδέλφη της Μπέρτας και ο οποίος τυφλώθηκε στις 21 Ιουλίου 905. Ο αρραβώνας έγινε αμέσως, μετά την πτώση της Ταορμίνας από τους Άραβες, με σκοπό να ενισχύσει το Βυζάντιο τις συμμαχίες του με τους Φράγκους, ώστε να μπορέσει να υπερασπιστεί καλύτερα τις κτήσεις του στη νότια Ιταλία.
Διαφωνίες ιστορικών για τον γάμο του
Η τύχη αυτού τού αρραβώνα στάθηκε θέμα συζήτησης και διαφωνιών μεταξύ των ιστορικών για πολλούς αιώνες: ο Λουδοβίκος από τον γάμο αυτό απέκτησε έναν γιο, τον Κάρολο-Κωνσταντίνο, που έγινε κόμης τού Βιεν. Το όνομα της μητέρας τού Καρόλου δεν αναφέρεται σε καμιά πηγή· ο Τσάρλς Ουίλιαμ Πρέβιτ-Όρτον (1877-1947) ήταν ο πρώτος, που πρότεινε ότι η Άννα των Μακεδόνων ήταν η μητέρα του, κάτι που επισημοποιήθηκε από τον Χριστιάν Σεττιπάνι (γεν. το 1961). Οι πηγές που στηρίζουν την άποψη αυτή είναι το επίσημο έγγραφο τού αρραβώνα, όπως και ένα επίσημο κείμενο που αναφέρει τον Κάρολο-Κωνσταντίνο σαν γιο Βυζαντινής πριγκίπισσας. Οι αντίπαλοι της θεωρίας αυτής τονίζουν το γεγονός, ότι η Άννα ήταν κόρη μίας ερωμένης, η οποίαυ αργότερα έγινε σύζυγος και αυτοκράτειρα· την εποχή που γεννήθηκε ο Κάρολος-Κωνσταντίνος, ο πατέρας της Άννας ήταν Αυτοκράτορας, αλλά δεν αναφέρει καμιά κύρια πηγή το γεγονός. Ο Λιουτπράνδος της Κρεμόνας, ο οποίος ζούσε εκείνη την εποχή στην Βυζαντινή Αυλή, δεν γράφει τίποτε, αλλά στην πραγματικότητα ο Λιουτπράνδος ασχολήθηκε αποκλειστικά με τις αποτυχίες τού Λουδοβίκου, χωρίς να δίνει σημασία στους γάμους της Βυζαντινής βασιλικής οικογένειας. Ο Ρενέ Πουπαρντίν (1874 - 1927) τονίζει ότι το Κωνσταντίνος δεν είναι βαπτιστικό όνομα, βασισμένος στη μαρτυρία τού μοναχού τού 10ου αι. Ρίτσερ, ότι ο Κάρολος-Κωνσταντίνος ήταν εξώγαμο από άγνωστη μητέρα, γι'αυτό αποκλείστηκε από την διαδοχή, αλλά ο Σεττιπάνι διαφωνεί. Ο Χριστιάν Σεττιπάνι, για να αντικρούσει τους ισχυρισμούς τού Πουπαρντίν σημειώνει, ότι η αναφορά τού Ρίτσερ αφορούσε τον προπάππου του από την πλευρά τού πατέρα του, χωρίς να κάνει καμιά αναφορά για την μητέρα του. Ο Λουδοβίκος πραγματοποίησε δεύτερο γάμο, με την Αδελαΐδα, κόρη τού Ροδόλφου Α΄ βασιλιά της Άνω Βουργουνδίας (914), με την οποία πιθανότατα απέκτησε άλλον έναν γιο:
Οικογένεια
Νυμφεύτηκε πρώτα την Άννα των Μακεδόνων, κόρη του Λέοντα ΣΤ΄ του Σοφού και είχε τέκνο:
Ο Λουδοβίκος Γ΄ έκανε δεύτερο γάμο με την Αδελαΐδα, κόρη του Ροδόλφου Α΄ βασιλιά της Άνω Βουργουνδίας και είχε τέκνο:
Πηγές
Κατηγορία:Βασιλείς της Ιταλίας Κατηγορία:Αυτοκράτορες της Αγίας Ρωμαϊκής Αυτοκρατορίας Κατηγορία:Δυναστεία των Καρολιδών Κατηγορία:Οίκος των Μποζονιδών Κατηγορία:Βασιλείς της Βουργουνδίας
633 Ζέλιμα
Η Ζέλιμα (Zelima) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,711. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Ζέλιμα εκτιμάται σε 34,37 ± 1,4 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,1918.
Εξωτερικοί σύνδεσμοι
Ζελιμα
GameRankings
Το GameRankings είναι ένας ιστότοπος ο οποίος συλλέγει βαθμολογίες από online και offline πηγές για να δώσει μια μέση βαθμολογία σε βιντεοπαιχνίδια. Έχει γύρω στα 315,000 άρθρα τα οποία σχετίζονται με περισσότερα από 14,500 βιντεοπαιχνίδια. Το GameRankings ανήκει στην CBS Interactive. Παρόμοιοι ιστότοποι αποτελούν τα GameStats, Metacritic (το οποίο επίσης ανήκει στην CBS Interactive), MobyGames και TopTenReviews.
Βαθμολογίες
Το GameRankings συλλέγει και συνδέει σε αξιολογήσεις από άλλους ιστότοπους και περιοδικά, και υπολογίζει συγκεκριμένα από αυτά. Παρόλο που χιλιάδες αξιολογήσεις απαριθμούνται, μόνο αυτές που θεωρούνται σημαντικές από το GameRankings χρησιμοποιούνται για τη βαθμολογία. Βαθμολογήσεις εκλέγονται από πολλές Αμερικάνικες και Ευρωπαϊκές πηγές. Ο ιστότοπος χρησιμοποιεί ένα ποσοστό βαθμού για όλες τις βαθμολογήσεις για να υπολογιστεί μια μέση βαθμολογία. Ωστόσο, επειδή δε χρησιμοποιούν τα ίδιο σύστημα βαθμολόγησης (κάποιοι βαθμολογούν σε 5 ή 10, ενώ άλλοι χρησιμοποιούν ένα βαθμό γραμμάτων), το GameRankings αλλάζει όλα τα άλλα είδη βαθμολόγησης σε ποσοστά χρησιμοποιώντας μια σχετικά απλή διαδικασία μετατροπής.
Όταν ένα παιχνίδι έχει αποκτήσει συνολικά 20 κριτικές, δέχεται μια αξιολόγηση σε σύγκριση με άλλα παιχνίδια στον ιστότοπο και μια αξιολόγηση σε σύγκριση σε άλλα παιχνίδια στη κονσόλα του. Το παιχνίδι με την υψηλότερη βαθμολογία είναι το Super Mario Galaxy, με βαθμολογία 97.64%.
Κανόνες ένταξης ιστότοπων
Υπάρχουν ορισμένοι κανόνες που ακολουθεί το GameRankings για να αποφασίζει ποιοι ιστότοποι χρησιμοποιούνται για να υπολογίσουν το σκορ ενός παιχνιδιού. Αυτοί οι κανόνες είναι:
Ωστόσο, κάποιοι ιστότοποι που ακολουθούν αυτούς τους κανόνες δεν συμπεριλαμβάνονται, όπως ιστότοποι που δεν γράφονται στην Αγγλική γλώσσα.
Παραπομπές
Κατηγορία:Ιστότοποι για βιντεοπαιχνίδια
Ευτρόπιος
Ο Ευτρόπιος μπορεί να αναφέρεται στα εξής πρόσωπα:
Κατηγορία:Αποσαφηνίσεις ονομάτων
Πατριωτική Ριζοσπαστική Ένωση
Ιστορικό
Η Πατριωτική Ριζοσπαστική Ένωση ιδρύθηκε στις 22 Ιουνίου 2018, από τον ευρωβουλευτή Ελευθέριο Συναδινό, ο οποίος είχε αποχωρήσει από τη Χρυσή Αυγή, παραμένοντας ανεξάρτητος.
Η ίδρυση του κόμματος ανακοινώθηκε από τη Θεσσαλονίκη, σε ειδική εκδήλωση, στην οποία συμμετείχαν, μεταξύ άλλων, ο ανεξάρτητος, προερχόμενος από τη Χρυσή Αυγή, βουλευτής Μεσσηνίας Δημήτρης Κουκούτσης και οι πρώην βουλευτές Δέσποινα Σβερώνη και Συμεών Κουμπάνης. Συμμετείχαν επίσης αντιπροσωπείες από την διάφορες οργανώσεις, όπως από το Ριζοσπαστικό Εθνικό Συναγερμό, που συνεργάζονται με την ΠΑΤ.ΡΙ.Ε., και από το Σύνδεσμο Εθνικής Ενότητας.
Το κόμμα ενισχύθηκε περαιτέρω με την προσχώρηση μελών που παραιτήθηκαν από τη Χρυσή Αυγή  και άλλες μικρότερες ομάδες.
Τον ίδιο μήνα, ανακοινώθηκε η προσχώρηση του Συνδέσμου Εθνικής Ενότητας στην ΠΑΤ.ΡΙ.Ε., ωστόσο, η Κεντρική Επιτροπή του Συνδέσμου, δεν ενέκρινε τη συνεργασία. Αυτή η εξέλιξη είχε ως αποτέλεσμα την αποχώρηση πολλών στελεχών, κυρίως από τη Βόρεια Ελλάδα, μεταξύ αυτών και του Γενικού Γραμματέα του κόμματος, τα οποία εντάχθηκαν στην ΠΑΤ.ΡΙ.Ε.. Το Φεβρουάριο του 2019 συνενώθηκαν με μια σειρά από μικρά κόμματα ή ομάδες του εθνικιστικού χώρου.
Στις 18 Οκτωβρίου 2018, ανακοινώθηκε η στήριξη της υποψηφιότητας του Γιάννη Κουριαννίδη για τον Δήμο της Θεσσαλονίκης. Στις 23 Απριλίου 2019 ανακοινώθηκε η κοινή κάθοδος της ΠΑΤ.ΡΙ.Ε. με τον ΛΑ.Ο.Σ. στις ευρωεκλογές της 26ης Μαΐου.
Μπουγιάνοβατς
μικρογραφία|Η Μπουγιάνοβατς στον χάρτη της περιφέρειας Πτσίνια Η Μπουγιάνοβατς (σερβικά : Бујановац) είναι πόλη της νότιας Σερβίας έδρα του Δήμου Μπουγιάνοβατς στην περιφέρεια Πτσίνια στα σύνορα της Σερβίας με τη Βόρεια Μακεδονία σε απόσταση 360 χλμ από το Βελιγράδι. Σύμφωνα με την απογραφή του 2002 έχει 12.011 κατοίκους κι είναι γνωστή λουτρόπολη της χώρας με ιαματικά νερά. Βρίσκεται σε υψόμετρο 400 μέτρα στις όχθες του ποταμού Μπουγιάνοβατς παραποτάμου του νότιου Μοράβα.
Εξωτερικοί σύνδεσμοι
Κατηγορία:Λουτροπόλεις της Σερβίας Κατηγορία:Πόλεις της Σερβίας
Βραβεία Αμερικανικής Ακαδημίας Κινηματογράφου 1960
Η 33η Απονομή των Βραβείων της Ακαδημίας Κινηματογράφου, για το έτος 1960, έλαβε χώρα στις 17 Απριλίου του 1961. Η τελετή πραγματοποιήθηκε στη Σάντα Μόνικα (Καλιφόρνια) και παρουσιαστής ήταν ο Μπομπ Χόουπ.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1960
Βουρμ
Γεωγραφία
Οι πηγές του Βουρμ βρίσκονται σε δάση δυτικά της πόλης Άαχεν. Από εκεί ο Βουρμ διαρρέει σήμερα μέσω καναλιών το Άαχεν, μέχρι την επανεμφάνιση του στην "Πλατεία Ευρώπης" ανατολικά του Άαχεν. Βόρεια της πόλης Άαχεν (ανάμεσα στις πόλεις Κερκράντε και Χερζόγκενραθ, ο ποταμός σχηματίζει τα σύνορα με την Ολλανδία για περίπου 10 χιλιόμετρα. Εκβάλλει στον Ρόερ κοντά στην πόλη Χάισενμπεργκ.
Άλλες πόλεις που διαρρέει ο Βουρμ είναι οι Βούρσελεν, Ούμπαχ-Πάλενμπεργκ και Γκέζελκιρχεν.
Το όνομα "Βουρμ" λέγεται ότι προέρχεται από τη γερμανική λέξη "warm" που σημαίνει, όπως και στα αγγλικά, "ζεστός", καθώς οι πηγές του τροφοδοτούνται από τις ιαματικές πηγές του Άαχεν.
Ειρήνη Καλλιγά
Η Ειρήνη Καλλιγά, κόρη του Αντώνη Μπενάκη, γεννήθηκε στην Αθήνα. Αδέλφια της ήταν ο Κωνσταντίνος και ο Μανόλης Μπενάκης. Σπούδασε κατ’ οίκον με δάσκαλο τον Αλέξανδρο Δελμούζο. Το 1930 παντρεύτηκε το Παύλο Καλλιγά και απόκτησαν μια κόρη, την Αιμιλία, αργότερα Γερουλάνου. Ήταν η ιδρύτρια του Σώματος Ελληνικού Οδηγισμού.
Το 1939 με δημοκρατική συνείδηση στήριξε την ανεξαρτησία του Οδηγισμού και αρνήθηκε στον Ιωάννη Μεταξά την ενσωμάτωση του Σώματος Ελληνικού Οδηγισμού στην δικτατορική Εθνική Οργάνωση Νέων. Έτσι, το Σ.Ε.Ο. αυτοδιαλύεται και επανιδρύεται μετά την απελευθέρωση, το 1945, και η Ειρήνη Καλλιγά γίνεται και πάλι ενεργό μέλος του Δ.Σ. Κατά τη διάρκεια της θητείας της σημειλωθηκαν αξιοσημείωτες δράσεις όπως η οργάνωση κατασκηνώσεων, διοργάνωση παγκόσμιων συνεδρίων Οδηγισμού, αποστολές συμπαράστασης σε σεισμόπληκτες περιοχές της Ελλάδας κ.ά.
Στη Θεσσαλονίκη λειτουργεί το Μουσείο Ελληνικού Οδηγισμού από το έτος 2005 που φέρει το όνομα Ειρήνη Καλλιγά, προς τιμήν της ιδρύτριας του Σώματος Ελληνικού Οδηγισμού.
Παραπομπές
Κατηγορία:Προσκοπισμός και Οδηγισμός στην Ελλάδα Κατηγορία:Οικογένεια Καλλιγά
Βραβείο Γκόλντμαν
Το βραβείο Γκόλντμαν είναι ένα βραβείο που απονέμεται ετησίως σε ακτιβιστές περιβαλλοντικής δράσης. Κάθε μία από τις έξι γεωγραφικές περιοχές του κόσμου λαμβάνει από ένα βραβείο: Αφρική, Ασία, Ευρώπη, Νησιά και Νησιωτικά Έθνη, Βόρεια Αμερική, και Νότια και Κεντρική Αμερική. Το βραβείο απονέμεται από το Goldman Environmental Foundation με έδρα στο Σαν Φρανσίσκο της Καλιφόρνια, HΠΑ. Ονομάζεται και Πράσινο Νόμπελ.
Το βραβείο αυτό δημιουργήθηκε το 1989 από τους Richard N. Goldman και Rhoda H. Goldman. Από το 2019, το ποσό του βραβείου που απονέμεται είναι 200.000 δολλάρια.
Οι νικητές επιλέγονται από μια διεθνή κριτική επιτροπή που λαμβάνει εμπιστευτικές υποψηφιότητες από ένα παγκόσμιο δίκτυο περιβαλλοντικών οργανισμών και ατόμων. Οι νικητές των βραβείων συμμετέχουν σε μια δεκαήμερη περιοδεία στο Σαν Φρανσίσκο και στην Ουάσινγκτον, για μια τελετή απονομής βραβείων και παρουσίασης, παραχώρησης συνεντεύξεων σε μέσα ενημέρωσης και συναντήσεις με πολιτικούς, οικονομικούς και περιβαλλοντικούς ηγέτες. Η τελετή απονομής περιλαμβάνει σύντομα βίντεο παρουσίασης του κάθε νικητή.
Τo 2019, η τελετή απονομής συμπλήρωσε την 30η επέτειο. Πραγματοποιήθηκε στις 29 Απριλίου 2019 στο War Memorial Opera House στο Σαν Φρανσίσκο, ενώ μια δεύτερη τελετή απονομής πραγματοποιήθηκε την 1η Μαΐου 2019 στην Ουάσινγκτον. Το 2020, λόγω της πανδημίας COVID-19, η τελετή πραγματοποιήθηκε μέσω διαδικτύου.
Παραπομπές
Κατηγορία:Περιβαλλοντικά βραβεία
Υπουργείο Κρατικής Ασφάλειας (Κίνα)
Το Υπουργείο Κρατικής Ασφάλειας (κινέζικα: 国家安全部, Γκουοτζιά Ανκουάν Μπου) είναι η πολιτική υπηρεσία ασφάλειας και πληροφοριών της Κίνας (ο κινεζικός Λαϊκός Απελευθερωτικός Στρατός έχει την δική του ξεχωριστή υπηρεσία πληροφοριών και ασφάλειας).
Δημιουργήθηκε τον Ιούλιο του 1983, ως αποτέλεσμα της συγχώνευσης του Κεντρικού Τμήματος Ερευνών (που ήταν η κυριότερη υπηρεσία πληροφοριών της Κίνας από το 1955 ως το 1983) και της Διεύθυνσης Αντικατασκοπείας του Υπουργείου Δημόσιας Ασφάλειας (το οποίο επιβλέπει τις αστυνομικές δυνάμεις). Δραστηριοποιείται τόσο στο εσωτερικό της Κίνας με την εξουδετέρωση αντιπάλων του Κομμουνιστικού Κόμματος, όσο και σε ξένες χώρες με την συλλογή πολιτικών, στρατιωτικών και οικονομικών πληροφοριών, με ιδιαίτερη έμφαση στην τεχνολογία.
Την εποχή του Ψυχρού Πολέμου, και κυρίως μετά την ρήξη στις σχέσεις ανάμεσα στην Μαοϊκή Κίνα και την Σοβιετική Ένωση το 1960-61, το Κεντρικό Τμήμα Ερευνών αναμείχθηκε ενεργά στην εκπαίδευση, χρηματοδότηση και εξοπλισμό πολλών εθνικοαπελευθερωτικών οργανώσεων και ανταρτικών κινημάτων σε Ασία, Αφρική και Λατινική Αμερική.
Μία πολύ σημαντική επιχείρηση της κινεζικής μυστικής υπηρεσίας στα πρώτα χρόνια του Ψυχρού Πολέμου είχε και «ελληνικό χρώμα», καθώς ο γνωστός Έλληνας δισεκατομμυριούχος εφοπλιστής Αριστοτέλης Ωνάσης συνεργάστηκε με τους κομμουνιστές του Μάο στο σπάσιμο του εμπάργκο που είχε επιβληθεί στην Κίνα από πολλές Δυτικές χώρες (μεταξύ των οποίων και οι ΗΠΑ). Τα πλοία του Ωνάση μετέφεραν κρυφά εμπορεύματα στα κινεζικά λιμάνια, βοηθώντας αποφασιστικά στο σπάσιμο του εμπάργκο.
Παραπομπές
Κατηγορία:Υπηρεσίες ασφάλειας Κατηγορία:Υπηρεσίες πληροφοριών
Απότομη κλιματική αλλαγή
μικρογραφία|Οι κλαθρικές ένυδρες ουσίες έχουν αναγνωριστεί ως πιθανός παράγοντας για απότομες κλιματικές αλλαγές. Η απότομη κλιματική αλλαγή λαμβάνει χώρα όταν το κλιματικό σύστημα αναγκάζεται να μεταβεί σε μια νέα κλιματική κατάσταση με ένα ρυθμό που καθορίζεται από το ενεργειακό ισοζύγιο του κλιματικού συστήματος, το οποίο είναι πιο γρήγορο από το ρυθμό αλλαγής της εξωτερικής πίεσης. Τα παρελθόντα γεγονότα περιλαμβάνουν το τέλος την κατάρρευση των βροχοδασών την εποχή του Λιθανθρακοφόρου, η Νεότερη Δρυάδα, τα συμβάντα των Ντάνσγκωρντ-Έσγκερ, τα συμβάντα Χάινριχ και ενδεχομένως και το Θερμικό Μέγιστο Παλαιόκαινου-Ηώκαινου. Ο όρος χρησιμοποιείται επίσης στο πλαίσιο της υπερθέρμανσης του πλανήτη για την περιγραφή της ξαφνικής κλιματικής αλλαγής που είναι ανιχνεύσιμη κατά τη διάρκεια της χρονικής κλίμακας μιας ανθρώπινης ζωής, πιθανώς ως αποτέλεσμα των εξελίξεων στις ανατροφοδοτήσεις του κλιματικού συστήματος.
Ορισμός
Σύμφωνα με την επιτροπή για την απότομη αλλαγή του κλίματος του Εθνικού Συμβουλίου Έρευνας των ΗΠΑ, η απότομη κλιματική αλλαγή είναι το εξής: Υπάρχουν ουσιαστικά δύο ορισμοί της απότομης κλιματικής αλλαγής:
Αυτοί οι ορισμοί είναι συμπληρωματικοί: ο πρώτος δίνει κάποια εικόνα για το πώς λαμβάνει χώρα η απότομη αλλαγή του κλίματος. Ο τελευταίος εξηγεί γιατί υπάρχει τόσο μεγάλη έρευνα για αυτήν.
Γενικά
Τα πιθανά σημεία καμπής στο κλιματικό σύστημα περιλαμβάνουν τις περιφερειακές επιπτώσεις της υπερθέρμανσης του πλανήτη, μερικές από τις οποίες είχαν απότομη εμφάνιση και μπορούν να θεωρηθούν ως απότομη κλιματική αλλαγή. Οι επιστήμονες έχουν δηλώσει ότι: "Η σύνθεσή της παρούσας γνώσης μας υποδηλώνει ότι μια ποικιλία στοιχείων καμπής θα μπορούσαν να φτάσουν στο κρίσιμο σημείο τους μέσα σε αυτόν τον αιώνα λόγω της ανθρωπογενούς κλιματικής αλλαγής".
Υπάρχει μια υπόθεση ότι οι τηλεσυνδέσεις, οι ωκεάνιες και οι ατμοσφαιρικές διεργασίες, σε διαφορετικά χρονοδιαγράμματα, συνδέουν και τα δύο ημισφαίρια κατά την διάρκεια μιας εκδήλωσης ενός φαινομένου απότομης κλιματικής αλλαγής.
Η τέταρτη έκθεση αξιολόγησης για το κλίμα αναγράφει ότι η υπερθέρμανση του πλανήτη "θα μπορούσε να οδηγήσει σε κάποιες απότομες ή μη αναστρέψιμες επιπτώσεις".
Μια έκθεση που δημοσίευσε το αμερικανικό Εθνικό Συμβούλιο Έρευνας το 2013 απηύθυνε κάλεσμα προσοχής στις απότομες επιπτώσεις της κλιματικής αλλαγής, δηλώνοντας ότι ακόμη και η σταθερή, σταδιακή αλλαγή στο φυσικό κλιματικό σύστημα μπορεί να έχει απότομες επιπτώσεις σε κάτι άλλο, όπως π.χ. στις ανθρώπινες υποδομές και τα οικοσυστήματα αν ξεπεραστούν κάποια κρίσιμα όρια. Η έκθεση υπογραμμίζει την ανάγκη για ένα σύστημα έγκαιρης προειδοποίησης που θα μπορούσε να βοηθήσει την κοινωνία να προβλέψει καλύτερα τις ξαφνικές αλλαγές και τις αναδυόμενες επιπτώσεις από τέτοιες ξαφνικές μεταβολές.
Η επιστημονική κατανόηση της απότομης κλιματικής αλλαγής είναι γενικά σε χαμηλά επίπεδα. Η πιθανότητα απότομης αλλαγής σε ορισμένες κλιματικές ανατροφοδοτήσεις μάλλον είναι χαμηλή. Οι παράγοντες που μπορούν να αυξήσουν την πιθανότητα απότομης κλιματικής αλλαγής περιλαμβάνουν: τα υψηλότερα μεγέθη υπερθέρμανσης του πλανήτη, την αύξηση της θερμοκρασίας που συμβαίνει ταχύτερα και την αύξηση της θερμοκρασίας η οποία συνεχίζει να υπάρχει σε μεγαλύτερες χρονικές περιόδους.
Κλιματικά μοντέλα
Τα κλιματικά μοντέλα είναι επί του παρόντος δεν έχουν την δυνατότητα πρόβλεψης απότομων επιπτώσεων της κλιματικής αλλαγής, αλλά και το μεγαλύτερο μέρος των απότομων μεταβολών του κλίματος στο παρελθόν. Μια πιθανή απότομη ανατροφοδότηση λόγω των θερμοκαρστικών σχηματισμών λιμνών στην Αρκτική, λόγω του ξεπαγώματος των μόνιμα παγωμένων εδάφων, που απελευθερώνουν πρόσθετες ποσότητες μεθανίου, προς το παρόν δεν συμπεριλαμβάνεται στις εκτιμήσεις που πράττουν τα κλιματικά μοντέλα.
Επιπτώσεις της ανατροφοδότησης του κλίματος
μικρογραφία|320x320εσ|Η σκοτεινή επιφάνεια του ωκεανού αντανακλά μόνο το 6% της εισερχόμενης ηλιακής ακτινοβολίας. Ο θαλάσσιος πάγος αντανακλά το 50 με 70 τοις εκατό. Μια πηγή επιπτώσεων της απότομης κλιματικής αλλαγής είναι η διαδικασία της ανάδρασης (ή ανατροφοδότησης, όπως συναντάται τόσο στο λήμμα όσο και σε άλλα σχετικά λήμματα) στην οποία ένα γεγονός θέρμανσης προκαλεί μια αλλαγή που οδηγεί σε περισσότερη θέρμανση. Το ίδιο μπορεί να ισχύει και για την ψύξη. Παραδείγματα τέτοιων διαδικασιών ανάδρασης είναι τα παρακάτω:
Ανάλογα γεγονότα στο παρελθόν
δεξιά|μικρογραφία|250x250εσ|Η [[Νεότερη Δρυάδα, μια περίοδο απότομης κλιματικής αλλαγής, πήρε το όνομα της από την δρυάδα, ένα λουλούδι των Άλπεων. ]] Αρκετές περίοδοι απότομης κλιματικής αλλαγής έχουν ταυτοποιηθεί λόγω των κλιματολογικών ερευνών. Αξιοσημείωτα παραδείγματα περιλαμβάνουν τα παρακάτω:
Υπάρχουν επίσης απότομες κλιματικές αλλαγές που συνδέονται με την καταστροφική αποστράγγιση των παγετώνων λιμνών. Ένα παράδειγμα αυτού είναι το γεγονός που έλαβε 8.200 έτη πριν, το οποίο σχετίζεται με την αποστράγγιση της παγετωνικής λίμνης Αγκασίζ. Ένα άλλο παράδειγμα είναι η Ανταρκτική Ψυχρή Αντιστροφή, 14.500 χρόνια πριν περίπου, γεγονός το οποίο προκλήθηκε από μια απελευθέρωση λιωμένου πάγου από το φύλλο πάγου της Ανταρκτικής ή το Λαυρεντίδιο φύλλο πάγου. Αυτά τα γεγονότα γρήγορα απελευθέρωσης λιωμένου νερού έχουν υποτεθεί ως αιτία για τους κύκλους Ντάσγκορντ-Έσγκερ,
Μια μελέτη του 2017 κατέληξε στο συμπέρασμα ότι επικρατούσαν παρόμοιες συνθήκες με τις σημερινές τρύπες του όζοντος της Ανταρκτικής (ατμοσφαιρική κυκλοφορία και υδροκλιματικές αλλαγές), περίπου 17.700 χρόνια πριν, όταν η μείωση του στρατοσφαιρικού όζοντος συνέβαλε στην απότομη επιταχυμένη τήξη του πάγου στο Νότιο ημισφαίριο. Το γεγονός συμπτωματικά συνέπεσε με μια εκτιμώμενη σειρά 192 ετών μαζικών ηφαιστειακών εκρήξεων, που αποδόθηκαν στο όρος Τακάχε στη Δυτική Ανταρκτική.
Περαιτέρω ανάγνωση
Κατηγορία:Κλιματική αλλαγή Κατηγορία:Σελίδες με μη επιθεωρημένες μεταφράσεις
Ιθαγένεια
Ιθαγένεια ονομάζεται «ο δημοσίου δικαίου νομικός δεσμός που συνδέει το άτομο με την πολιτεία στο λαό της οποίας ανήκει». Με άλλη διατύπωση, «η νομική και πολιτική ιδιότητα ενός ατόμου ως πολίτη ενός κράτους με το κράτος στο οποίο ανήκει». Ο όρος υπηκοότητα στην ελληνική νομική γλώσσα είναι ταυτόσημος με αυτόν της ιθαγένειας, και χρησιμοποιείται παράλληλα (λέμε π.χ. ελληνική ιθαγένεια, αλλά Έλληνας υπήκοος (όχι Έλληνας ιθαγενής).
Κάθε άνθρωπος αποκτά ιθαγένεια τη στιγμή που γεννιέται, κατά κανόνα την ίδια με έναν από τους γονείς του (δίκαιο του αίματος) ή υπό προϋποθέσεις του τόπου γέννησής του (δίκαιο του εδάφους). Κατά τη διάρκεια της ζωής του ενδέχεται να αποκτήσει νέα ιθαγένεια οικειοθελώς - η διαδικασία αυτή ονομάζεται πολιτογράφηση. Ενδέχεται επίσης, εάν προβεί σε πράξεις προδοσίας ή συμμετέχει στην αντιπολίτευση εναντίον αυταρχικών καθεστώτων, να στερηθεί την ιθαγένειά του - σε αυτήν την περίπτωση και αν δεν έχει την ιθαγένεια άλλου κράτους χαρακτηρίζεται ως ανιθαγενής.
Ιθαγένεια - υπηκοότητα - εθνικότητα
Εκτός από το Σύνταγμα του 1832, το οποίο δεν εφαρμόστηκε ποτέ, που διακρίνει την απόκτηση ιθαγένειας από τα πολιτικά δικαιώματα με τους όρους πατριογράφηση και πολιτογράφηση αντίστοιχα, τα επόμενα Συντάγματα κάνουν λόγο για Έλληνες πολίτες (δεν αναφέρουν δηλαδή πουθενά τους όρους ιθαγένεια και υπηκοότητα για να περιγράψουν την ιδιότητα του "Έλληνας πολίτης").
Γουλιέλμος δούκας του Ούραχ
Ο Γουλιέλμος (γερμ. Wilhelm, 6 Ιουλίου 1810 - 17 Ιουλίου 1869) του Οίκου της Βυρτεμβέργης ήταν δούκας του Ούραχ.
Ιθαγένεια
Ιθαγένεια και υπηκοότητα
Ιθαγένεια είναι η ιδιότητα του Ιθαγενή. Ιθαγενής είναι αυτός που γεννήθηκε εις τον τόπον που ζει και ευρίσκεται (Λεξικό Ελληνικής γλώσσης Κων. Γκαρπολά του Ολυμπίου και Χριστοδούλου Ματακίδου του Σαμίου τόμος 2 σελ. 79 )
Γουλιέλμος δούκας του Ούραχ
Βιογραφία
Ο Φρειδερίκος Γουλιέλμος Αλέξανδρος Φερδινάνδος ήταν ο δευτερότοκος γιος του Γουλιέλμου Φρειδερίκου Φιλίππου της Βυρτεμβέργης και της Βιλελμίνης, κόρης του βαρόνου Καρλ Άουγκουστ Βίλεμ φον Τούντερφελτ-Ρόντις.
Ιθαγένεια
Ιθαγένεια και υπηκοότητα
Ιθαγενής είναι ο καταγόμενος εξ αυτής ταύτης της χώρας στην οποία κατοικεί. Ο αυτόχθων, ο εντόπιος. Αντίθετα έποικος, πρόσφυγας. (Μέγα Λεξικόν Όλης της Ελληνικής Γλώσσης ΔΗΜΗΤΡΆΚΟΥ σελ. 3428)
Γουλιέλμος δούκας του Ούραχ
Βιογραφία
Γεννήθηκε στη Στουτγάρδη και υπηρέτησε ως αξιωματικός του Ιππικού στο βασίλειο της Βυρτεμβέργης. Έφτιαχνε κανόνια για το στρατό της χώρας του. Ανακαίνισε ριζικά το Κάστρο του Λίχτενσταϊν (στη Βυρτεμβέργη) στη δεκαετία του 1840, όπου ακόμη υπάρχουν μερικά από τα κανόνια του· επηρεάστηκε από το ρομαντικό μυθιστόρημα Λίχτενσταϊν του Βίλχελμ Χάουφ (1826). Το 1867 έγινε δούκας του Ούραχ. Ήταν εξάδελφος του Γουλιέλμου Α΄ της Βυρτεμβέργης.
Ιθαγένεια
Ιθαγένεια και υπηκοότητα
Αυτόχθων είναι ο εντόπιος αυτός που είναι στον τόπο του γεννημένος και δεν έχει έρθει από ξένον τόπο, αλλά κατάγεται κατευθείαν από εντόπιους γονείς και προπάτορες. (Λεξικό Ελληνικής γλώσσης Κων. Γκαρπολά του Ολυμπίου και Χριστοδούλου Ματακίδου του Σαμίου τόμος 1 σελ. 328 )
Γουλιέλμος δούκας του Ούραχ
Βιογραφία
Το 1869 απεβίωσε στο Κάστρο Λίχτενσταϊν σε ηλικία 59 ετών.
Οικογένεια
Νυμφεύτηκε πρώτα το 1841 τη Θεοδολίνδη ντε Μπωαρναί, κόρη του Ευγένιου του Λόιχτενμπεργκ (προγονού του Ναπολέοντα Α΄). Για το γάμο αναγκάστηκε να γίνει Καθολικός. Είχε τέκνα:
Ιθαγένεια
Ιθαγένεια και υπηκοότητα
Υπήκοος κράτους είναι ο πολίτης που υπόκειται εις την εξουσία του κράτους αυτού (Μέγα Λεξικόν Όλης της Ελληνικής Γλώσσης ΔΗΜΗΤΡΆΚΟΥ σελ. 7444)
Γουλιέλμος δούκας του Ούραχ
Οικογένεια
Το 1857 απεβίωσε η Θεοδολίνδη και ο Γουλιέμος έκανε δεύτερο γάμο το 1863 με τη Φλορεστίνη των Γκριμάλντι, κόρη του Φλορεστάνου Α΄ του Μονακό, και είχε τέκνα:
Ιθαγένεια
Ιθαγένεια και υπηκοότητα
Στην ελληνική νομική γλώσσα δεν γίνεται διάκριση μεταξύ των όρων «ιθαγένεια» και «υπηκοότητα», οι οποίοι έχουν στη χώρα μας ταυτόσημο περιεχόμενο, δηλώνοντας τον "δημοσίου δικαίου νομικό δεσμό που συνδέει το άτομο με την πολιτεία στο λαό της οποίας ανήκει". , ασχέτως αν μέσα, ετυμολογικές ιστορικές ερμηνείες, άτομα ή νοοτροπίες διαχωρίζουν το νόημά τους , ενώ πολιτογράφηση είναι η απόκτηση ιθαγένειας από αλλοδαπό ή ανιθαγενή. Υπεύθυνη για την πολιτογράφηση αλλοδαπών είναι η Επιτροπή Πολιτογράφησης, που υπάγεται στην Διεύθυνση Ιθαγένειας του Υπουργείου Εσωτερικών, Αποκέντρωσης και Ηλεκτρονικής Διακυβέρνησης.
Ιθαγένεια και εθνικότητα
Επειδή τα περισσότερα σύγχρονα κράτη είναι δομημένα στη λογική του εθνικού κράτους, τα μέλη τους μπορεί να έχουν ίδια ιθαγένεια και εθνικότητα. Αυτό έχει οδηγήσει στην εσφαλμένη εντύπωση ότι πρόκειται για ταυτόσημες έννοιες, στην πραγματικότητα όμως οι δύο όροι σημαίνουν διαφορετικές σχέσεις:
Πολλαπλή ιθαγένεια
Σε περιπτώσεις πολιτογράφησης, δηλ. οικειοθελούς κτήσης νέας ιθαγένειας, ενδέχεται το άτομο να διατηρήσει και την παλαιά. Αυτό εξαρτάται από τη βούλησή του, πρέπει όμως να προβλέπεται από τη νομοθεσία και των δύο κρατών. Παραδείγματος χάριν, ο πολίτης των Η.Π.Α. που θα πολιτογραφηθεί Έλληνας έχει το δικαίωμα της διπλής ιθαγένειας, μιας και αμφότερα τα κράτη την επιτρέπουν. Εάν όμως κάνει το ίδιο ένας Ιάπωνας, τότε –σύμφωνα με τους ιαπωνικούς νόμους– ακυρώνεται αμέσως η ιαπωνική ιθαγένειά του.
Ιθαγένεια ενώσεων κρατών
Ορισμένες ενώσεις κρατών έχουν θεσπίσει καθεστώς θετικών διακρίσεων για τους πολίτες των μελών τους. Αυτό συχνά περιγράφεται ως ιθαγένεια της συγκεκριμένης ένωσης, αν και στην πραγματικότητα είναι αποκλειστικά παράγωγο αποτέλεσμα της κρατικής ιθαγένειας. Δεν μπορεί κάποιος να είναι πολίτης μόνο της ένωσης, χωρίς να είναι πολίτης κράτους-μέλους.
Χαρακτηριστικό παράδειγμα είναι η καλούμενη ευρωπαϊκή ιθαγένεια, δηλαδή η ιθαγένεια της Ευρωπαϊκής Ένωσης. Οποιοσδήποτε είναι πολίτης κράτους-μέλους, καθίσταται αυτομάτως και πολίτης της Ε.Ε.. Αυτό δε σημαίνει ότι εξομοιώνεται πλήρως με τους πολίτες των άλλων κρατών-μελών, αλλά ότι του παρέχονται διάφορα προνόμια. Έτσι μπορεί –μεταξύ άλλων– να ταξιδέψει, να εγκατασταθεί ή να εργαστεί σε οποιαδήποτε χώρα της Ε.Ε. με μια διαδικασία πολύ ευκολότερη σε σύγκριση με άτομα που δεν είναι Ευρωπαίοι πολίτες.
Πανεπιστήμιο Κρήτης
Το Πανεπιστήμιο Κρήτης είναι ένα από τα σημαντικότερα Ανώτατα Εκπαιδευτικά Ιδρύματα που λειτουργούν στην Ελλάδα και ένα από τα τρία που βρίσκεται στην Κρήτη. Η έδρα του βρίσκεται στο Ρέθυμνο, με εγκαταστάσεις του ιδρύματος να υπάρχουν και στο Ηράκλειο Κρήτης. Οι φοιτητές του (προπτυχιακοί/μεταπτυχιακοί) τόσο σε Ρέθυμνο, όσο και σε Ηράκλειο, υπολογίζονται σε περίπου 20.000 φοιτητές.
Επιδίωξη του Πανεπιστημίου είναι να γίνει ένα κέντρο Εκπαίδευσης για ολόκληρη τη Νοτιοανατολική Μεσόγειο.
Ιστορικά στοιχεία
Το Πανεπιστήμιο Κρήτης ιδρύθηκε με το Νομοθετικό Διάταγμα υπ΄ αριθμόν 87 της 27ης Ιουλίου 1973, το οποίο προσυπογράφει ο Γεώργιος Παπαδόπουλος, ως «πρόεδρος» της Ελληνικής Δημοκρατίας, καθώς και σύσσωμο το υπουργικό του συμβούλιο. Σύμφωνα με τις διατάξεις του διατάγματος, το Πανεπιστήμιο Κρήτης είναι Ανώτατο Εκπαιδευτικό Ίδρυμα και λειτουργεί ως αυτοδιοικούμενο Νομικό Πρόσωπο Δημοσίου Δικαίου, υπό την εποπτεία του κράτους μέσω του υπουργού εθνικής παιδείας και θρησκευμάτων.
Με το Προεδρικό Διάταγμα υπ' αριθμόν 296 της 27ης Σεπτεμβρίου 1973 το ιδρυμένο Πανεπιστήμιο αποκτά τον τίτλο «Πανεπιστήμιο Κρήτης» και έδρα αυτού ορίζεται το Ρέθυμνο.
Οι πρώτοι φοιτητές του ιδρύματος εισήχθησαν το ακαδημαϊκό έτος 1977-78.
Μεταπτυχιακές και διδακτορικές σπουδές
Στο ίδρυμα λειτουργούν δεκάδες προγράμματα Μεταπτυχιακών Σπουδών στα γνωστικά αντικείμενα των τμημάτων του Πανεπιστημίου. Οι τίτλοι μεταπτυχιακών προγραμμάτων του ακαδημαϊκού έτους 2018-2019 είναι οι εξής:
Έρευνα
Το Πανεπιστήμιο έχει σημαντική ερευνητική δραστηριότητα και έχει αναπτύξει συνεργασίες με άλλα ιδρύματα και οργανισμούς.
Ακαδημαϊκή αξιολόγηση
Το Πανεπιστήμιο της Κρήτης αξιολογείται ως ένα από τα καλύτερα πανεπιστήμια της Ελλάδας.
Το 2018 καθώς και το 2019 κατέλαβε την πρώτη θέση ανάμεσα στα ελληνικά ΑΕΙ στη κατάταξη των Times Higher Education (THE), ενώ βρίσκεται στην θέση 351-400 στη διεθνή κατάταξη.
Το 2016 το Πανεπιστήμιο Κρήτης αξιολογήθηκε από την Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) ως Worthy of merit.
Τις δραστηριότητες του πανεπιστημίου ενισχύει ιδιαίτερα η συνεργασία με το Ίδρυμα Τεχνολογίας και Έρευνας.
Βιβλιοθήκη
Η κεντρική βιβλιοθήκη στο Πανεπιστήμιο Κρήτης ιδρύθηκε το 1977-1978, αποτελώντας το πρώτο κεντρικό κτήριο του Πανεπιστημίου Κρήτης. Η συλλογή της καλύπτει τα επιστημονικά πεδία που θεραπεύουν τα Τμήματα των Σχολών του Πανεπιστημίου, βάσει των προγραμμάτων σπουδών. Περιλαμβάνει περισσότερους από 400.000 τόμους βιβλίων, πάνω από 32.000 τόπους επιστημονικών περιοδικών, πολλά αρχεία και χάρτες, οπτικοακουστικά μέσα, ηλεκτρονικά περιοδικά και πολυάριθμα εκπαιδευτικά CD-ROMs. Η συλλογή της διατηρείται στο χώρο του βιβλιοστασίου ο οποίος είναι ελεύθερης πρόσβασης για τους χρήστες της.
Εγκαταστάσεις
thumb|220px|Χάρτης του Πανεπιστημίου Κρήτης στο Ρέθυμνο. Στο Ρέθυμνο βρίσκονται οι κεντρικές διοικητικές υπηρεσίες, η Πρυτανεία, η Σύγκλητος και η Κεντρική Βιβλιοθήκη και λειτουργούν η Φιλοσοφική Σχολή, η Σχολή Κοινωνικών Επιστημών και η Σχολή Επιστημών Αγωγής. Στο Ηράκλειο Κρήτης υπάρχουν υποδιευθύνσεις και τμήματα διοικητικών υπηρεσιών που υποστηρίζουν τη Σχολή Θετικών και Τεχνολογικών Επιστημών και τη Σχολή Επιστήμων Υγείας.
Εξωτερικοί σύνδεσμοι
Κρητης
Γεώργιος Ηγουμενάκης
Ο '''Γεώργιος Κ. Ηγουμενάκης''' (26 Αυγούστου 1895 –  27 Δεκεμβρίου 1983) ήταν Έλληνας δερματολόγος και ο πρώτος που περιέγραψε το Σημείο Ηγουμενάκη.
Ιατρική σταδιοδρομία
Ειδικεύτηκε στη δερματολογία - αφροδισιολογία και συνέχισε τις σπουδές του στο πλευρό του διάσημου συφιλιδολόγου Γκαστόν Μιλιάν, στο νοσοκομείο Σεν Λουί. Επιστρέφοντας στην Ελλάδα το 1924 εργάστηκε ως ιδιώτης γιατρός στην Αθήνα. Για ένα διάστημα ήταν γιατρός στο Νοσοκομείο Συγγρού. Επεδίωξε να ακολουθήσει και ακαδημαϊκή σταδιοδρομία στο ΕΚΠΑ, όμως αυτό δεν επιτεύχθηκε, πιθανότατα λόγω της διαμάχης ανάμεσα σε καθηγητές της Ιατρικής Σχολής των Αθηνών.
Το 1927 περιέγραψε πρώτος τη μονομερή διόγκωση στο στερνικό άκρο της δεξιάς κλείδας, σε άτομα που πάσχουν από όψιμη συγγενή σύφιλη. Αυτή έγινε γνωστή ως Σημείο Ηγουμενάκη (ή Σημείο της Κλειδός).
Ανέλαβε διευθυντής του Δερματολογικού και του Τμήματος Αφροδισίων Νοσημάτων στον «Ευαγγελισμό».
Πολιτική σταδιοδρομία
Η πολιτική του σταδιοδρομία ξεκίνησε με την εκλογή του ως δημοτικού συμβούλου στο Δήμο Αθηναίων, το 1946.
Εξελέγη βουλευτής Ηρακλείου το 1964 με την Ένωση Κέντρου.
Υπήρξε ένας από τους αποστάτες (αποχωρήσαντες από την Ένωση Κέντρου) μετά τα Ιουλιανά του 1965.
Υπηρέτησε ως υπουργός και στις κυβερνήσεις που σχηματίστηκαν μετά την Αποστασία του 1965. Στην κυβέρνηση Νόβα (20 Ιουλίου - 4 Αυγούστου 1965) ήταν υπουργός Υγιεινής και στην κυβέρνηση Στεφανόπουλου υπουργός Άνευ Χαρτοφυλακίου από τις 11 Μαΐου 1966 ως τις 22 Δεκεμβρίου 1966.
Το 1977 επιχείρησε ανεπιτυχή επάνοδο στην πολιτική, όμως απέτυχε να εκλεγεί βουλευτής με το Κόμμα Νεοφιλελευθέρων.
Απεβίωσε στην Αθήνα το 1983.
Οικογένεια
Γιος του είναι ο Κωνσταντίνος Ηγουμενάκης, δερματολόγος και συνταξιούχος καθηγητής δερματολογίας του Πανεπιστημίου Αθηνών.
Παραπομπές
Κατηγορία:Έλληνες δερματολόγοι Κατηγορία:Έλληνες υπουργοί Υγιεινής Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Ηρακλείου Κατηγορία:Έλληνες υπουργοί Άνευ Χαρτοφυλακίου Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες αφροδισιολόγοι
Πέντε Εύκολα Κομμάτια
μικρογραφία|367x367εσ|Η [[Κάρεν Μπλακ σε στιγμιότυπο της ταινίας]] Η ταινία Πέντε Εύκολα Κομμάτια (αγγλ. Five Easy Pieces) είναι δράμα παραγωγής 1970 σκηνοθεσίας Μπομπ Ράφελσον με πρωταγωνιστές τον Τζακ Νίκολσον, σε έναν από τους πρώτους του κινηματογραφικούς ρόλους, την Κάρεν Μπλακ και την Σούζαν Άνσπαχ. Το 2000 ταινία επελέγη από τη την Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Πλοκή
Ο Μπόμπι Ερόικα Ντιπέα (Τζακ Νίκολσον) ένας πρώην πιανίστας από καλή και εύρωστη οικογένεια παρατά την καριέρα του κι εργάζεται τώρα σε μια πετρελαιοπηγή. Ο Μπόμπι σκοτώνει το χρόνο του σε γυναίκες, στο ποτό και στο πόκερ. Η αδιέξοδη πορεία της ζωής του αλλάζει όταν αποφασίζει να γυρίσει στο πλούσιο πατρικό του και να πάρει καθοριστικές αποφάσεις για το μέλλον του. Έτσι μαζί με την κοπέλα του τη Ρεϊέτ (Κάρεν Μπλακ) την οποία διστακτικά παίρνει μαζί του, επιστρέφει στην οικογένεια του κι η σύγκρουση είναι αναπόφευκτη.
Βραβεία
Η ταινία προβλήθηκε το 1970 και κατάφερε ν' αποσπάσει τα βραβεία των κριτικών και την αγάπη του κοινού, έλαβε 4 υποψηφιότητες για όσκαρ χωρίς να κερδίσει κάποιο. Έχασε Όσκαρ Καλύτερης Ταινίας από την ταινία Πάττον, ο θρύλος της Νορμανδίας (Patton) κι ο Νίκολσον έχασε το όσκαρ Α' Ανδρικού ρόλου από το Τζορτζ Σ. Σκοτ υποψήφιο επίσης για το Πάττον.
Βραβεία Ακαδημίας Κινηματογράφου (Όσκαρ)
Υποψηφιότητα:
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 1970 Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Αμερικανικές δραματικές ταινίες Κατηγορία:Ταινίες γυρισμένες στο Όρεγκον Κατηγορία:Ταινίες γυρισμένες στην Καλιφόρνια Κατηγορία:Αγγλόφωνες ταινίες Κατηγορία:Ταινίες με θέμα την αναπηρία
Douglas C-47 Skytrain
right|thumb|200px|Ρίψη αλεξιπτωτιστών από αεροσκάφη C-47 right|thumb|200px|Σχέδιο τριών όψεων του C-47
Το Douglas C-47 Skytrain ή Dakota είναι Αμερικανικό στρατιωτικό μεταγωγικό αεροσκάφος που προέρχεται από το πολιτικό Douglas DC-3. Στη διάρκεια του Β΄ Παγκοσμίου Πολέμου τα C-47 και τα τροποποιημένα DC-3 χρησιμοποιήθηκαν από τις αεροπορικές δυνάμεις πολλών χωρών για τη μεταφορά φορτίου, στρατιωτών και τραυματιών. Συνολικά κατασκευάστηκαν περισσότερα από 10.000 αεροσκάφη.
Επιχειρησιακή Ιστορία
Το C-47 έπαιξε σημαντικό ρόλο στην επιτυχία πολλών συμμαχικών επιχειρήσεων και κυρίως στη μάχη στο Γκουανταλκανάλ, την εκστρατεία στο Μπούρμα και στις ζούγκλες της Νέας Γουινέας όπου το C-47 (και η ναυτική του έκδοση R4D) έδωσαν στις συμμαχικές δυνάμεις τη δυνατότητα να αντιμετωπίσουν την ευκινησία του Ιαπωνικού στρατού. Επιπλέον τα C-47 χρησιμοποιούνταν για να μεταφέρουν εφόδια στις αμερικάνικες δυνάμεις σε όλη τη διάρκεια του πολέμου στη νοτιοανατολική Ασία ενώ από τους πλέον χαρακτηριστικούς του ρόλους που έμειναν στην ιστορία της αεροπορίας ήταν οι πτήσεις από την Ινδία στη Κίνα περνώντας από τα Ιμαλάια (πέρασμα στο οποίο οι πιλότοι της εποχής έδωσαν το όνομα «η καμπούρα» («the hump»)) και από το οποίο αποκόμισαν την εμπειρία που απαιτήθηκε στην αερογέφυρα του Βερολίνου, στην οποία το C-47 έπαιξε επίσης σημαντικό ρόλο.
Μετά το τέλος του πολέμου το Αμερικανικό ναυτικό μετέτρεψε κάποια από τα αρχικά αεροσκάφη του στην έκδοση R4D-8, ενώ χρησιμοποιήθηκε και στην αερογέφυρα του Βερολίνου, μέχρι την αντικατάστασή του από το Douglas C-54 Skymaster. Παράλληλα έλαβε μέρος στο Πόλεμο της Κορέας ενώ υπηρέτησε στις αεροπορίες πολλών χωρών. Η Αμερικανική αεροπορία (USAF) συνέχισε να χρησιμοποιεί το C-47 κατά τη διάρκεια του Πολέμου του Βιετνάμ σε διάφορους ρόλους όπως στην οπλισμένη έκδοση με μυδραλιοβόλα Douglas AC-47 Spooky και στην έκδοση αντικατασκοπείας EC-47. Η Καναδική αεροπορία χρησιμοποίησε το C-47 σε ρόλο έρευνας και διάσωσης τις δεκαετίες του 1940 και 1950.
Τα C-47 σε υπηρεσία στη Βρετανική αεροπορία πήραν το όνομα Dakota (από όνομα Ινδιάνικης φυλής όπως η Lakota και η Nakota), όνομα με το οποίο το αεροσκάφος έγινε γνωστό σε όλο τον κόσμο.
Στην Ευρώπη το C-47 και η εξειδικευμένη έκδοση Douglas C-53 Skytrooper χρησιμοποιήθηκαν σε μεγάλους αριθμούς στα τελευταία στάδια του πολέμου σε ρόλους έλξης στρατιωτικών ανεμοπλάνων και ρίψης αλεξιπτωτιστών.
Το C-47 στην Ελληνική Πολεμική Αεροπορία
right|thumb|300px|Οπίσθια όψη αεροσκάφους C-47 της Ελληνικής Πολεμικής Αεροπορίας right|thumb|300px|Αεροσκάφος C-47 της Ελληνικής Πολεμικής Αεροπορίας
Από το 1947 η τότε Ελληνική Βασιλική Αεροπορία (EBA) άρχισε να παραλαμβάνει αεροσκάφη C-47 από τα αποθέματα της USAF και της RAF. Συνολικά ήρθαν στην Ελλάδα 88 αεροσκάφη διαφόρων τύπων, τα οποία εξόπλισαν τις 355 και 356 Μοίρες Τακτικών Μεταφορών στην Ελευσίνα.